સૌપ્રથમ ઘઉંને સાફ કરી બરાબર ધોઈ એક કલાક પલાળી દો. પલળી જાય પછી પાણીમાંથી નીતારી સૂકવી દેવા. સૂકાઈ જાય પછી અધકચરા કરી નાખવા (શેકીને અધકચરા કરવા લાપસી જેવા). પછી એક હિન્ડોલિયમની તપેલીમાં પાણી અને કોર્ન ફલોર મિક્સ કરી નાખવું. પછી તેમાં સૂંઠ, ગોળ, ગંઠોડા, તલ, કોપરાનું છીણ અને એસેન્સ નાખી ગેસ પર મૂકવું અને પાયો બનાવવો. પાયો બની જાય એટલે અધકચરા કરેલા ઘઉં નાખીને મિક્સ કરી નાખવું. પછી એક થાળીમાં ઊંધી બાજુ તેલ લગાડી તેમાં ઠારીને પાથરી દેવું. જરાક મિશ્રણ ઠંડુ થાય પછી ટુકડા પાડવા.